এদিকে দেশে এবার বৈরি আবহাওয়ার কারণে আমের উত্পাদন কম হবে বলে আশংকা করা হচ্ছে। শীত দীর্ঘায়িত হওয়ায় এ বছর বিলম্বে আমের মুকুল ধরে এবং গত বছরের তুলনায় কম গাছে মুকুল বের হয়। এছাড়া এবার আমের মুকুল বের হওয়ার পর ঝড়-বৃষ্টিতে এক দফা নষ্ট হয়ে যায়। এরপর মুকুলে ম্যাঙ্গো হুপারের ব্যাপক আক্রমণ  দেখা দেয়। এতে বহু গাছের মুকুল নষ্ট হয়ে যায়। গত কয়েকদিনের লাগাতার কালবৈশাখীর ঝড়েও আমের গুটি ঝরে পড়েছে।